Melodi Grand Prix 2006

Melodi Grand Prix 2006 var den 44. utgaven av Melodi Grand Prix, Norges nasjonale uttaking til Eurovision Song Contest. 18 sanger deltok i tre delfinaler og Siste sjanse. Av disse kom åtte til finalen 4. februar 2006 i Oslo Spektrum i Oslo. Vinnerlåten ble «Alvedansen», framført av Christine Guldbrandsen. Vinnerlåten er skrevet av Guldbrandsen sammen med Kjetil Fluge og Atle Halstensen. Christine Guldbrandsen representerte Norge i den internasjonale finalen i Aten, der hun ble nummer 14 med 36 poeng. 

 Sendingene 
Melodi Grand Prix 2006 ble den største og mest omfattende utgaven av Melodi Grand Prix til da, etter at NRK bestemte seg for å lage en MGP-turné etter modell fra svenske Melodifestivalen. Det ble arrangert tre delfinaler med seks deltakerlåter i hver. To av låtene gikk direkte til finalen i Oslo, mens to gikk til Siste sjanse kvelden før finalen. De to siste i hver delfinale var ute av konkurransen. I Sistesjansen gikk de to beste melodiene videre, slik at det ble totalt åtte sanger i finalen.  

Dette var første gang siden 1995 at NRK arrangerte semifinaler i forkant av finalen, men det var første gang konkurransen turnerte ulike steder i landet. NRK inngikk et samarbeid med produksjonsselskapene Dinamo Story og Stageway og inviterte flere byer og tettsteder til å by på å få en delfinale til seg. Flere byer takket nei, og til slutt ble Alta, Bodø og Bergen valgt til delfinale-steder. 

De tre delfinalene ble arrangert i Finnmarkshallen, Nordlandshallen og Framohallen. Sistesjansen og finalen ble holdt i Oslo Spektrum. Finalen ble sendt lørdag 5. februar 2006. Stian Barsnes-Simonsen og Synnøve Svabø var programledere for alle sendingene. Jostein Pedersen kommenterte underveis. 

NRK valgte en åpen konkurranse, og det kom inn 586 bidrag. Også dette året kunne utenlandske låtskrivere delta, og hele 12 av de 18 bidragene var signert svensker. Den svenske dominansen ble kritisert av norske låtskrivere. NRK på sin side hevdet at norske låtskrivere enten ikke ville stille opp, eller at de ikke hadde sendt inn gode nok låter.

Blant deltakerne var det flere kjente artister. Trine Rein gjorde comeback som artist, og Tor Endresen deltok for ellevte gang. I tillegg var tidligere deltakere som Jorun Erdal, Geir Rønning, Birgitte Einarsen, Mocci og Arlene Wilkes tilbake. For første gang var også to dragartister blant deltakerne, gjennom duoen Queentastic. Riktignok hadde også to dragartister vært en del av Ketil Stokkans «Romeo» i 1986, men da som dansere.

Resultatet i alle sendingene ble avgjort av seernes telefon- og SMS-stemmer. I finalen ble de åtte finalemelodiene framført én gang, og publikum kunne stemme underveis. De fire mest populære sangene gikk videre til en gullfinale, der de ble framført på nytt. Stemmetallene ble nullstilt, og publikum stemte deretter på nytt. Wig Wam og den svenske showgruppen Schlagerfeber sto for pauseunderholdningen før avstemningen. Etter en spennende avstemning vant Christine Guldbrandsen og representerte Norge i Eurovision Song Contest 2005 med «Alvedansen» – det første norskspråklige bidraget siden 1998.

 Finalen 
 Første runde 
Nr.TittelArtistKomponistTekstforfatterStatus1«Here for the Show»Trine ReinClaes Andreasson, Torbjörn Wassenius og Jonas LibergUte2«I Hear Music»Hans-Petter Moen og Kim Arne HagenHans-Petter Moen og Kim Arne HagenGullfinale3«Dreaming of a New Tomorrow»Tor EndresenPeter BertilssonFrank ÅdahlUte4«Absolutely Fabulous»QueentasticThomas G:son og Andreas RickstrandGerard James BorgGullfinale5«Saturday»Birgitte EinarsenNiclas Molinder, Joacim Persson og Pelle AnkarbergUte6«Alvedansen»Christine GuldbrandsenChristine Guldbrandsen, Kjetil Fluge og Atle HalstensenGullfinale7«Like a Wind»Veronica AkselsenStig Lindell, Eva-Lena Carlqvist og Kent MattssonUte8«Lost and Found»Jorun Erdal og Geir RønningClaes Andreasson, Torbjörn Wassenius og Jonas LibergGullfinale

 Gullfinale 
Nr.TittelArtistKomponistTekstforfatterStemmerPlass2«I Hear Music»Hans Petter Moen og Kim Arne HagenHans Petter Moen og Kim Arne Hagen67 22324«Absolutely Fabulous»QueentasticThomas G:son og Andreas RickstrandGerard James Borg61 99736«Alvedansen»Christine GuldbrandsenChristine Guldbrandsen, Kjetil Fluge og Atle Halstensen77 56818«Lost and Found»Jorun Erdal og Geir RønningClaes Andreasson, Torbjörn Wassenius og Jonas Liberg57 9054

 Avstemning i finalen 
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble offentliggjort i tilfeldig rekkefølge. I gullfinalen ble seernes stemmer kanalisert i fem ulike geografiske regioner ut fra hvor i landet stemmene ble avgitt. Hver stemme telte ett poeng. Poengene under tilsvarer dermed antall mottatte telefon- og SMS-stemmer. 
Nr.TittelNord-NorgeMidt-NorgeSør-NorgeØstlandetVest-NorgeTotalt2«I Hear Music»5 8169 25310 54831 52010 08667 2234«Absolutely Fabulous»4 5836 8169 30533 3017 99261 9976«Alvedansen»5 1198 3419 52229 71324 87377 5688«Lost and Found»3 87213 1377 10224 1919 60357 905

 Delfinalene 

Delfinale 1 

Finnmarkshallen, Alta, fredag 13. januar 2006

På grunn av teknisk feil fikk Trine Rein og bandet hennes framføre «Here for the Show» på nytt. Det fulle resultatet ble ikke offentliggjort.
Nr.TittelArtistKomponistTekstforfatterStatus1«Here for the Show»Trine ReinClaes Andreasson, Torbjörn Wassenius og Jonas LibergFinale2«Lost and Found»Jorun Erdal og Geir RønningClaes Andreasson, Torbjörn Wassenius og Jonas LibergFinale3«Misled»Kirsti CarrSnorre Rønning og Kirsti CarrSiste sjanse4«My Dream»Christina UndhjemJesper Nordenstrøm og Christina UndhjemUte5«Tonight»Mocci RyenMocci Ryen og Daisy PusherUte6«Sunshine»Arlene WilkesNiclas Molinder, Joacim Persson, Pelle Ankarberg og Brian HobbesSiste sjanse

 Delfinale 2 

Nordlandshallen, Bodø, fredag 20. januar 2006
Nr.TittelArtistKomponistTekstforfatterStatus1«Absolutely Fabulous»QueentasticThomas G:son og Andreas RickstrandGerard James BorgFinale2«Heaven's in Your Eyes»Hanne HaugsandKristian HermansenUte3«The Better Side of Me»Ovi MartinEven OlsenSiste sjanse4«Too Much Love»Marit StrømøyNiklas Andersson, Thomas Lindberg og Kristian LandgrenUte5«I Hear Music»Hans-Petter Moen og Kim Arne HagenHans-Petter Moen og Kim Arne HagenFinale6«I Wanna Be»Jannicke AbrahamsenNiclas Molinder, Stefan Berg, Joacim Persson og Brian HobbsSiste sjanse

 Delfinale 3 

Framohallen, Bergen, fredag 27. januar 2006
Nr.TittelArtistKomponistTekstforfatterStatus1«Saturday»Birgitte EinarsenNiclas Molinder, Joacim Persson og Pelle AnkarbergSiste sjanse2«Like a Wind»Veronica AkselsenStig Lindell, Eva-Lena Carlqvist og Kent MattssonSiste sjanse3«Shut up and Kiss Me»PhungKee Marcello og Phung Ute4«Alvedansen»Christine GuldbrandsenChristine Guldbrandsen, Kjetil Fluge og Atle HalstensenFinale5«Paparazzi World»Kathrine StrugstadThomas Thörnholm og Dan AttlerudUte6«Dreaming of a New Tomorrow»Tor EndresenPeter BertilssonFrank ÅdahlFinale

 Siste sjanse 

Oslo Spektrum, fredag 3. februar 2006

Deltakerne i Siste sjanse var sangene som kom på tredje- og fjerdeplass i de tre delfinalene. Sistesjanse-låtene ble ikke framført direkte, i stedet viste NRK framføringene fra de ulike delfinalene. De to sangene som fikk fleste telefon- og SMS-stemmer, gikk videre til finalen dagen etter.
Nr.TittelArtistKomponistTekstforfatterStatus1«Misled»Kirsti CarrSnorre Rønning og Kirsti CarrUte2«Sunshine»Arlene WilkesNiclas Molinder, Joacim Persson, Pelle Ankarberg og Brian HobbesUte3«The Better Side of Me»Ovi MartinEven OlsenUte4«I Wanna Be»Jannicke AbrahamsenNiclas Molinder, Stefan Berg, Joacim Persson og Brian HobbsUte5«Saturday»Birgitte EinarsenNiclas Molinder, Joacim Persson og Pelle AnkarbergFinale6«Like a Wind»Veronica AkselsenStig Lindell, Eva-Lena Carlqvist og Kent MattssonFinale

 Hendelser 
På forhånd hadde pressen og veddemålsbyråene Christine Guldbrandsen som klar favoritt. Under avstemningen så det imidlertid lenge ut til at Hans Petter Moen og Kim Arne Hagen skulle stikke av med seieren. Da Vestlandet skulle avgi stemmer som siste region, gikk derimot Guldbrandsen forbi og vant finalen. Dette var første gang siden 1997 at en sang med norsk tekst vant Melodi Grand Prix. «Alvedansen» var det første norske Eurovision-bidraget med norsk tekst siden 1998. 

NRK fikk mye ros for omleggingen av konkurransen, men også kritikk for at Bodø og Alta måtte betale store summer for å bli vertssteder. Produksjonsselskapet Dinamo Story produserte delfinalene i Alta og Bodø, mens Stageway produserte delfinalen i Bergen. Verken Bergen eller Oslo måtte betale for å få sendingene til seg. NRK valgte samme konsept også i 2007, og flere byer meldte seg på i kampen om en delfinale. NRK flyttet også delfinalene fra fredag i lørdag i 2007.  

Seertallene var også gode, selv om de fire første sendingene var i direkte konkurranse med TV 2s talentkonkurranse Idol. De tre delfinalene hadde henholdsvis 789 000, 787 000 og 741 000 seere. Siste sjanse hadde 684 000 seere, mens finalen samlet 1 264 000 seere – nesten 100 000 færre enn året før. 

 Se også 
 MGPjr 2006
 Eurovision Song Contest 2006

 Referanser 

 Eksterne lenker 


Kategori:Melodi Grand Prix
Kategori:Hendelser i 2006
Kategori:Musikk i 2006